कांटेक्ट लेन्सेस की स्वच्छता का अभ्यास करें सॉफ्ट कांटेक्ट लेन्स निकालें अनम्य गैस पारगम्य (rigid gas permeable) कांटेक्ट लेंस को हटायें
प्रतिदिन स्पर्श की जाने वाली चीज़ों से आपके हाथों में हजारों बैक्टीरिया वहन करते रहते हैं | हर बार आँखों को छूने से पहले अपने हाथ अच्छी तरह से साबुन और गर्म पानी से धोएं | अगर आप अपनी आँखों को गन्दी अँगुलियों और हाथों से स्पर्श करते हैं तो इससे आप आँखों में संक्रमण या खरोंच लगा सकते हैं | पूरे दिन अपनी आँखों को नम बनाये रखने के लिए कांटेक्ट लेन्सेस ऑय ड्राप्स या लुब्रिकेटिंग ड्रॉप्स का उपयोग करें | इससे आपके लेन्सेस को अटकने से रोकने में मदद मिलेगी | अगर ऑय ड्राप डालने के बाद आपको खुजली या लालिमा होती हो तो “परिरक्षक मुक्त” निशान वाले प्रोडक्ट लेने की कोशिश करें | प्रतिदिन लेन्स के केस को साफ़ करके रखें | अपने कांटेक्ट लेन्सेस इसमें डालने के बाद, केस को विसंक्रमित सलूशन के साथ धोएं या गर्म पानी (विशेषरूप से डिस्टिल्ड वाटर) और साबुन से धोएं | केस में नल का पानी से पूरा भरकर न छोड़ें क्योंकि इसके कारण फंगल या बैक्टीरियल संक्रमण हो सकते हैं | केस को हवा से सूखने दें | हर तीन महीने में अपने लेन्सेस बदलें | अपने लेन्से केस को साफ़ करने के बाद, हवा में इसे सूखने दें और फिर साफ़, ताज़ा कांटेक्ट सलूशन इसमें भरें | कुछ समय बाद सलूशन अपना प्रभाव खो देता है इसलिए प्रतिदिन ताज़ा सलूशन रखने से लेन्सेस को विसंक्रमित और साफ़ बनाये रखने में मदद मिलेगी | विभिन्न प्रकार के लेन्सेस की देखभाल के लिए विभिन्न प्रोडक्ट्स की ज़रूरत होती है | अपने लेन्से के प्रकार के अनुरूप सही प्रकार के सलूशन का उपयोग करें | अपने लेन्सेस को साफ़ करने और सेनिटाइज़ करने के लिए नेत्रविशेषज्ञ की सिफारिशों का पालन करें | केवल कमर्शियल रूप से तैयार किये गये सलूशन, ऑय ड्रॉप्स और क्लीनर्स का ही उपयोग करें जिससे संक्रमण की सम्भावना कम हो | आपके नेत्रचिकित्सक सुरक्षित रूप से प्रतिदिन लेन्सेस को पहनने के समय की रेंज देंगे | इन चिकित्सीय सिफारिशों के अनुसार ही अपने लेन्सेस का उपयोग करें |  जब तक आपको “एक्सटेंडेड वियर (extended wear)” कांटेक्ट लेन्सेस प्रेसक्राइब्ड न किये जाएँ, लेन्सेस को पहनकर न सोयें | बल्कि, प्रोफेशनल्स इन लेन्सेस को पहनकर सोने की सिफारिश नहीं करते क्योंकि इससे आपकी आँखों में संक्रमण होने की सम्भावना बढ़ सकती है | अगर आप तैरने या स्नान या शावर लेने या गर्म पानी के टब में जा रहे हों तो सबसे पहले अपने लेन्सेस निकाल लें | इससे संक्रमण की सम्भावना को न्यूनतम करने में मदद मिलेगी | लेन्सेस के सूखने पर उनमे कोनाक्ट लेन्सेस चिपक सकते हैं | इससे बचने का एक रास्ता है कि पूरे दिन खूब सारा पानी पियें | पर्याप्त तरल पीने से आपकी आँखों में नमी बनाये रखने में मदद मिलेगी |   पुरुषों के लिए प्रतिदिन कम से कम 13 कप (3 लीटर) पानी पीने की सिफारिश की जाती है जबकि महियाओं के लिए प्रतिदिन कम से कम 9 कप (2.2 लीटर) पानी पीने की सिफारिश की जाती है |  अगर आपकी आँखें नियमित रूप से सूखी बनी रहती हैं तो यथासंभव अल्कोहल और अत्यधिक कैफीनयुक्त पेय पदार्थों से दूर रहें | ये पदार्थ आपके शरीर को डिहाइड्रेटेड करते हैं | पानी आपके लिए सर्वोत्तम होता है, लेकिन कुछ अन्य उत्तम विकल्प भी मौजूद हैं जैसे, फलों के रस, दूध, और बिना मीठी और बिना कैफीन वाली चाय जैसे रूइबोस और कई हर्बल चाय | अध्ययन दर्शाते हैं कि धूम्रपान से आँखें बहुत बुरी तरह से सूख जाती हैं | “सूखी आँखों” के परिणामस्वरूप कांटेक्ट लेंस आँखों में अटक जाते हैं | धूम्रपान न करने वालों की तुलना में धूम्रपान करने वालों को कांटेक्ट लेन्सेस पहनने पर अपने लेन्सेस से सम्बंधित अधिक परेशानियों का सामना करना पड़ता है |  बल्कि सिगरेट के धुएं के अप्रत्यक्ष संपर्क (सेकंड हैण्ड) में आने से भी कांटेक्ट लेन्सेस पहनने वालों को परेशानी हो सकती है | सेहतमंद भोजन, व्यायाम, पर्याप्त नींद और आँखों के तनाव को कम करके आप आँखों की समस्याओं को रोकने में मदद पा सकते हैं |  हरी पत्तेदार सब्जियां जैसे, पालक, कोलार्ड, केल (kale) और अन्य हरी सब्जियां आँखों के स्वास्थ्य के लिए उत्तम होती हैं | सामन, टूना और अन्य मछलियाँ जिनमे ओमेगा-3 फैटी एसिड पाया जाता है, आँखों की कुछ समस्याओं को रोकने में मदद कर सकती हैं | अध्ययन दर्शाते हैं कि जो लोग नियमित रूप से व्यायाम करते हैं उनका सम्पूर्ण नेत्र स्वास्थ्य बेहतर होता है | उनमें ग्लूकोमा जैसी आँखों की गंभीर समस्याएं विकसित होने की सम्भावना भी बहुत कम होती है |  अगर आप पर्याप्त नींद लेते हैं तो इसका प्रभाव आपकी नज़र पर भी पड़ सकता है | नींद की कमी से होने वाला सबसे सामान्य साइड इफ़ेक्ट है- आँखों का सूखना | आपको आँखों में खिंचाव या ऐंठन भी अनुभव हो सकती है |  यथासंभव आँखों के तनाव का कम करने की कोशिश करें | यह आप अपने इलेक्ट्रॉनिक्स की सेटिंग को सही रूप से करके उनकी चमक को कम करके और आँखों के उपयोग वाले कामों में बीच-बीच में ब्रेक लेते रहने के द्वारा कर सकते हैं | नियमित रूप से नेत्रचिकत्सक को दिखाने से समस्याओं को विकसित होने से रोकने में मदद मिल सकती है | नियमित रूप से प्रोफेशनल परीक्षण से आपकी आँखों में ग्लूकोमा जैसे नेत्ररोगों का भी पता लगाया जा सकता है | अगर आपको आँखों की परेशानियाँ बनी रहें या आपकी अपनी उम्र के तीसवें वर्ष के पड़ाव में हों तो आपको साल में एक बार नेत्रचिकित्सक को अवश्य दिखाना चाहिए | 20-30 वर्ष की आयु के वयस्कों को कम से कम हर दो साल में नेत्र परीक्षण कराना चाहए | अगर आपके लेन्सेस आपकी आँखों से लगातार चिपके रहते हों तो एक नेत्रचिकित्सक को दिखाएँ | आपको और अधिक गंभीर समस्यायें घेर सकती हैं | आप अपने डॉक्टर से बचाव के तरीकों को भी जान सकते हैं | अगर आपको निम्नलिखित में से कोई भी लक्षण हों तो “तुरंत” डॉक्टर को दिखाएँ:  अचानक दृष्टीहानि धुंधला दिखाई देना प्रकाश की चकाचौंध दिखना या “हालोस” (वस्तु के चारों ओर चमकदार हिस्से दिखना) आँखों में दर्द, उत्तेजना, सूजन या लालिमा अपने कांटेक्ट लेन्सेस को लगाते या निकालते समय आपके हाथ हमेशा साफ़ होने चाहिए | आपके हाथ हजारों बैक्टीरिया का वहन करते हैं जिनमे मल के बैक्टीरिया भी शामिल होते हैं जिसे आप प्रतिदिन छूते हैं | संक्रमण को रोकने के लिए अपनी आँखों को छूने से पहले अपने हाथों को गर्म पानी और साबुन से धोएं |  अटके हुए लेन्सेस के लिए, आपके हाथों का धुला हुआ होना बहुत ज़रूरी होता है क्योंकि आप संभवतः अपनी आँखों के हिस्से को लम्बे समय तक स्पर्श करते रहेंगे | जितने लम्बे समय तक आपकी अंगुलियां कांटेक्ट लेंस के साथ आँखों में रहेंगी, उतनी अधिक सम्भावना संक्रमण फैलने की रहेगी | अपनी आँखों को स्पर्श करने वाली हाथ की अंगुली के पोरों या हथेली को सूखा न रखें अन्यथा आपकी आँखों में टॉवल के फाइबर या लिंट जा सकते हैं | इस स्थिति से डरने या अत्यधिक घबराने से लेंस को निकालना और अधिक मुश्किल हो जायेगा | अगर आपको चिंता हो रही हो तो इसे निकालने से पहले लम्बी गहरी साँसे लें |  चिंता न करें ! आपके कांटेक्ट लेंस आपके नेत्रगोलक के पीछे अटके हुए नहीं रह सकते | आपकी आँखों में सामने की ओर उपस्थित म्यूकस मेम्ब्रेन जिसे कंजाक्टिवा कहते हैं और आँखों के आस-पास उपस्थित रेक्टस मसल्स, लेंस का चिपका या अटका रहना असंभव बना देती हैं |  जब तक आप लेंस को लम्बे समय तक लगा न छोड़ें तब तक सॉफ्ट कांटेक्ट लेंस के आपकी आँखों में चिपके रहने से स्वास्थ्य के लिए कोई गंभीर जोखिम नहीं होता | हालाँकि यह उत्तेजना पैदा करने वाला हो सकता है परन्तु इससे आपकी आँखों को नुकसान पहुँचने की सम्भावना नहीं होती | परन्तु,अगर लेंस टूट जाए तो अनम्य लेंस के कारण कॉर्निया में खरोंच लग सकती है जिसके कारण संक्रमण हो सकता है | अगर आप लेन्सेस निकालने की कई असफल कोशिश कर चुके हो तो फिर से कोशिश करने के लिए थोडा ब्रेक लें | थोड़ी देर बैठ जाएँ और आराम करें | कई स्थितियों में कांटेक्ट लेंस इसलिए अटक जाते हैं क्योंकि ये कॉर्निया पर अपने सही स्थान से बाहर खिसक जाते हैं | अगर आपके साथ भी कुछ ऐसी ही स्थिति हो तो लेंस को निकालने से पहले आपको लेंस को ढूँढने की ज़रूरत पड़ेगी | अपनी आँखें बंद करें और पलकों को विश्राम दें | आप यह अनुभव करने में सक्षम होंगे कि लेंस कहाँ है | अगर आप इसे अपनी पलकों के अंदर अनुभव न कर सकें तो अपनी पलक को धीरे-धीरे अपनी अँगुलियों से  करें और अगर आप पता लगा सकें तो लगायें।   अगर लेंस आपकी आंख की कॉर्निया से हट जाये तो आईने में देखकर आप उसे ढूंढ सकते हैं |  लेंस की विपरीत दिशा में देखने की कोशिश करें | उदाहरण के लिए अगर आपको लगता है कि लेंस आपकी आँख के दाहिने किनारे में है तो बायीं ओर देखें | या अगर अनुभव हो कि लें आपकी आँख के निचले हिस्से में चिपक गया है तो ऊपर देखें | ऐसा करने से लेंस दिखाई दे सकता है |  अगर आप लेने को न अनुभव कर सकें और न ही देख पायें तो संभव है कि लेंस आपकी आँख से ही गिर गया हो |  अपनी अंगुली को अपनी पलक के सबसे ऊपरी सिरे पर रखें (अपनी भौंह के नज़दीक) और अपनी पलक को पकड़ते हुए ऊपर खींचें | ध्यान रखें, अगर पलक को ऊपर खींचते समय आप नीचें देखते हैं तो ऑर्बीकुलेरिस ओकुली (orbicularis oculi) मांसपेशी लकवाग्रस्त हो सकती है और जब तक आप फिर से ऊपर नहीं देखते तब तक इसे बंद नहीं कर सकते | लेंस सूखे होने पर अटक सकते हैं | सेलाइन सलूशन से लेंस को नम बनाये रखें | अगर संभव हो तो लेंस पर सेलाइन सलूशन सीधे ही लगायें | लेंस को हाइड्रेट और नर्म होने के लिए कुछ मिनट इंतजार करें |  अगर लेंस आपकी पलक के अंदर या आँख की कॉर्निया के अंदर चिपका हो तो इसे नम करने से इसे सही स्थान पर वापस लाने में मदद कर सकती है जहाँ से यह आसानी से निकल जाएगा |  अधिकतर, लेंस को नमी देने से इसे निकालने में आसानी होगी | अपनी आँखों को कई बार झपकें या कुछ सेकंड के लिए बंद करें और उसके बाद लेंस को फिर से निकालने की कोशिश करें | अगर लेन्सेस पलक के अंदर चिपके या फंसे रह जाएँ तो आपनी आँखें बंद करे और धीरे-धीरे अपनी अंगुलियों के पोरों से पलकों की मालिश करें |  अगर लेन्सेस अपनी जगह से हट जाये तो इसे कॉर्निया के ऊपर दबाने की कोशिश करें | अगर आपके लेन्सेस पलक के अंदर अटक जाएँ तो पलक की मालिश करते समय नीचे देखने से मदद मिल सकती है | अगर लेन्सेस सही जगह पर न रखे गये हों, लेकिन बाहर भी न आ रहे हों तो अपने कांटेक्ट लेन्सेस को निकालने की भिन्न-भिन्न विधियों का उपयोग करने की कोशिश करें | अधिकतर लोग अपने लेन्सेस को कसकर पकड़कर निकालते हैं, लेकिन आप प्रत्येक पलक पर अंगुली रखकर और पलक झपकने के समान कोमल दबाव लगाकर भी इन्हें निकालने की कोशिश कर सकते हैं |  आप प्रत्येक हाथ की या तो तर्जनी या माध्यम अंगुली का उपयोग कर सकते हैं | अपनी ऊपरी पलक पर अंगुली से सीधे नीचे की ओर दबाव डालें | लेंस आँखों से खिंचा चला आएगा और इसे आसानी से निकला जा सकेगा | अगर लेन्सेस अटके रहे और आपको लगे कि पलक के अंदर भार बढ़ सकता है तो अपनी आँख से धीरे से पलक को ऊपर उठायें और इसे अंदर से बाहर की ओर मोड़ दें |  यह करने के लिए, एक कॉटन टिप का उपयोग करें और इससे आँखों की बरौनियों (eyelashes) को आँखों से बाहर की ओर खींचते हुए पलक के बीच में दबाएँ | अपने सिर को पीछे की ओर ले जाएँ | अगर लेंस पलक के अंदर चिपका होगा तो आप उसे देख पायेंगे | अपनी पलक के नीचे से बहुत सावधानी के साथ इसे बाहर निकालें | इसे करने के लिए आप अपने किसी दोस्त या परिवार के किसी सदस्य की मदद ले सकते हैं | अगर सभी चीज़ें असफल हो जाएँ या अगर आपकी आँखें अत्यधिक लाल और उत्तेजित हो जाएँ तो अपने स्थानीय डॉक्टर, ऑप्टोमेट्रिस्ट या हॉस्पिटल में जाएँ | ये आँख में बिना नुकसान पहुंचाए लेंस को निकाल सकते हैं | अगर आपको विश्वास है कि लेंस को निकालने से आपसे आँखों को खरोंच लगी है या अन्य कोई हानि पहुँची है तो तुरंत अपने नेत्रचिकित्सक को दिखाएँ | अच्छी तरह से साबुन और गर्म पानी से अपने हाथ धोएं | अँगुलियों को सुखाएं नहीं अन्यथा आँख में लिंट सकते जा हैं | अपने कांटेक्ट लेन्सेस को लगते या निकालते समय हमेशा आपके हाथ साफ़ होने चाहिए | अगर आप लम्बे समय तक आँखों को छूने वाले हों जैसे अटके हुए कांटेक्ट लेन्सेस को निकालने की कोशिश करने पर, तो अच्छी तरह से हाथ धोना बहुत जरुरी होता है | चिपका हुआ लेंस कोई आपातकालीन स्थिति नहीं होता और घबराने से सिर्फ इसकी स्थिति का पता लगाने और इसे निकालने में मुश्किल आ सकती है |  आपके कांटेक्ट लेंस आपके नेत्रगोलक के पीछे चिपके नहीं रह सकते | आपकी आँखों में आगे उपस्थित म्यूकस मेम्ब्रेन जिसे कंजन्क्टिवा (conjunctiva) कहते हैं और आँखों के चारों ओर उपस्थित रेक्टस मांसपेशियां इसे असंभव बना देती हैं |  जब तक आप कांटेक्ट लेंस को लम्बे समय तक अपनी आँखों में न रहने दें तब तक कांटेक्ट लेंस का आपकी आँखों में चिपका रहना आँखों के लिए कोई गंभीर स्वास्थ्य समस्या नहीं है | हालाँकि यह परेशानी देने वाला हो सकता है लेकिन इससे आँखों को कोई नुकसान नहीं होता | अगर कांटेक्ट लेंस टूट जाए तो यह पीड़ादायक हो सकता है | अधिकतर केसेस में, अनम्य कांटेक्ट लेन्सेस इसलिए अटक जाते हैं क्योंकि ये कॉर्निया पर अपनी सही जगह से खिसक जाते हैं | अगर यह स्थिति हो तो लेंस को निकालने से पहले आपको पता लगाना होगा कि लेंस आँख में कहाँ चला गया है |  अपनी आँखें बंद करें और पलकों को आराम दें | आपको अपनी आँख में लेंस अनुभव होने लगेगा | अगर आप अपनी पलक के अंदर लेंस को अनुभव न कर पायें तो अपनी अँगुलियों से पलक को धीरे से छुएं और देखें कि लेंस कहाँ है |  अगर लेंस आपकी आँख में कॉर्निया से हट जाएँ तो अआप सिर्फ आईने में देखकर इसकी सही स्थिति का पता लगा सकते हैं |  लेंस की विपरीत दिशा में देखने की कोशिश करें | उदाहरण के लिए, अगर आपको लगे कि लेंस आँख के दाहिने किनारे पर है तो बायीं ओर देखें | या, अगर लेंस आँख के तल भाग में अटका अनुभव हो तो ऊपर की ओर देखें, लेंस दिख सकता है |  अगर आप न तो अनुभव कर पा रहे हो और न ही देख सकते हों कि लेंस कहाँ गया तो संभव है कि लेंस आपकी आँख से नीचे गिर गया हो | अगर लेंस आपकी आँख के सफ़ेद हिस्से में चले जाएँ तो अक्सर आप लेंस और नेत्रगोलक के बीच के सक्शन को तोड़कर इसे निकाल सकते हैं | ऐसा करने के लिए, आँखों के बाहर की ओर बिलकुल लेंस के किनारे पर अपनी अंगुली के पोरों से धीरे-धीरे दबाव डालें | सॉफ्ट लेन्सेस लगाने पर नेत्रगोलक की मालिश “न करें” | इसके कारण आपकी आँखों की सतह के हिलने लेंस के किनारों पर खरोंच आ सकती है | अगर लेन्से चिपका रहे तो आप कई ड्रग स्टोर्स पर ऑय केयर सेक्शन में उपलब्ध एक छोटे सक्शन कप को खरीद सकते हैं जिससे आप लेंस को निकाल पाएंगे | आदर्श रूप से, लेन्सेस प्रेसक्राइब्ड करने से पहले ऑप्टोमेट्रिस्ट आपको इसकी तकनीक सिखा देगा |  सबसे पहले, कांटेक्ट लेंस क्लीनर से सक्शन कप को साफ़ करें | सेलाइन सलूशन से सक्शन कप को नम करें |  अपनी पलकों को अलग करने के लिए अपने अंगूठे और तर्जनी का उपयोग करें |  लेंस के केंद्र भाग में सक्शन कप को लगायें और इसे बाहर खींचें, सावधानी बरतें, सक्शन कप आपकी आँखों से स्पर्श नहीं करना चाहिए |  इसे धीरे से साइड में सरकाने से सक्शन कप के द्वारा लेन्सेस को निकाला जा सकता है |  इस विधि के उपयोग का विचार करने से पहले चिकित्सा विशेषज्ञ को दिखाएँ | सक्शन कप के द्वारा खुद से अनम्य लेन्सेस निकालने के कारण आपकी आँख में चोट लग सकती है | अगर आप लेन्सेस नहीं निकाल सकते हों तो अपने लेन्सेस निकलवाने के लिए स्थानीय डॉक्टर, ऑप्टोमेट्रिस्ट या हॉस्पिटल जाएँ | अगर आपकी आँख बहुत लाल और उत्तेजित हो जाये तो भी आपको चिकित्सीय देखभाल अपनानी चाहिए | अगर आपको विश्वास हैं कि लेन्सेस निकलते समय आपकी आँखों में खरोंच या अन्य कोई हानि हुई है तो तुरंत अपने नेत्रचिकित्सक से संपर्क करें | आपको चिकित्सीय देखरेख लेनी चाहिए, चाहे आप सफलतापूर्वक लेन्सेस निकाल लें या नहीं निकाल पायें |
सबसे पहले अपनी आँखों को बिना धुले हाथों से स्पर्श करना बंद करें: अपनी आँखों को लुब्रिकेट करके रखें: कांटेक्ट लेन्सेस के केस को साफ़ रखें: प्रतिदिन अपने कांटेक्ट लेंस के केस के सलूशन को बदलें: अपने लेन्सेस के प्रकार के अनुसार उन्हें साफ़ करने और सेनिटाइज़ करने के निर्देशों का पालन करें: केवल अपने नेत्रचिकित्सक के द्वारा सिफारिश किए गये लेन्सेस ही पहनें: पानी के संपर्क में आने से पहले अपने कांटेक्ट लेन्सेस निकाल लें: हाइड्रेटेड बने रहें: धूम्रपान बंद करें: स्वस्थ रहें: अपनी आँखों का परीक्षण नियमित रूप से करायें: किसी भी प्रकार की समस्या के बारे में अपने डॉक्टर से बात करें: अपने हाथों को धोएं: शांत रहें: लेन्सेस के सही स्थान का पता लगायें: लेंस को नम रखें: अपनी पलक की मालिश करें: अपने तरीके बदलें: अपनी पलक को ऊपर उठायें: अपने डॉक्टर को दिखाएँ: अपने हाथ धोएं: शांत रहें: लेंस की सही स्थिति का पता लगायें: सील को तोड़ें: एक सक्शन कप (suction cup) का उपयोग करें: अगर ज़रूरत पड़े तो डॉक्टर के पास जाएँ:
https://www.wikihow.com/Remove-Stuck-Contact-Lenses https://www.wikihow.com/Remove-Stuck-Contact-Lenses https://www.wikihow.com/Remove-Stuck-Contact-Lenses
Practicing Good Contact Lens Hygiene Removing Soft Contact Lenses Removing Rigid Gas Permeable Contact Lenses